'รีพับลิกัน' โต้เดือด กรณีบ้านทรัมป์เจอหมายค้น
Lawmakers demand explanation for court-authorized search for classified White House documents 
ส.ส.เควิน เเม็คคาร์ธีย์ ผู้นำเสียงข้างน้อยในสภาผู้เเทนราษฎร กล่าวว่าหากพรรครีพับลิกันของตนกลับมาคุมเสียงข้างมากในสภาล่าง จะมีการไต่สวนเรื่องนี้ โดยพุ่งเป้าไปที่กระทรวงยุติธรรม ส่วนอดีตรองประธานาธิบดี ไมค์ เพนซ์ สมัยที่ทรัมป์เป็นผู้นำประเทศ กล่าวว่าตนเป็น "กังวลอย่างลึกซึ้งร่วมกันคนอเมริกันหลายล้านคน" ที่เกิดเหตุการณ์ค้นบ้านอดีตประธานาธิบดี ซึ่งไม่เคยเกิดขึ้นมาก่อน เพนซ์กล่าวว่าการกระทำของกระทรวงยุติธรรมภายใต้รัฐมนตรีเมอร์ริค การ์แลนด์ "บั่นทอนความมั่นใจของชาวอเมริกันต่อระบบยุติธรรม" และเรียกร้องให้รัฐมนตรีการ์แลนด์อธิบายที่มาที่ไปอย่างละเอียด อย่างไรก็ตาม ไม่เป็นที่ทราบเเน่ชัดว่า รัฐมนตรีการ์แลนด์มีส่วนหรือไม่และมีส่วนอย่างไร กับการค้นบ้านพักตากอากาศ มาร์-อะ-ลาโก ของทรัมป์ที่รัฐฟลอริด้า ขณะที่ทำเนียบขาวกล่าวว่าประธานาธิบดีโจ ไบเดนไม่ทราบเรื่องนี้ล่วงหน้า ประธานสภาผู้เเทนราษฎรจากพรรคเดโมเเครต ส.ส.แนนซี เพโลซีกล่าวว่า ทางด้านอดีตประธานาธิบดีทรัมป์ ซึ่งอาจลงเลือกตั้งประธานาธิบดีอีกครั้งในปีค.ศ. 2024 เรียกการเข้าค้นครั้งนี้ว่าเป็น "การล่าเเม่มด" และขอให้ผู้สนับสนุนบริจาคเงินให้เขา ทรัมป์สามารถเลือกที่จะเปิดเผยว่า เขาถูกหมายค้นเรื่องใด แต่เขาไม่นำข้อมูบลดังกล่าวมาเปิดเผย เมื่อเดือนมกราคม หรือหนึ่งปีหลังจากทรัมป์หมดวาระเป็นประธานาธิบดี เขาคืนกล่องเอกสารมากกว่า 15 กล่อง ซึ่งรวมถึงเอกสารลับให้กับหอจดหมายเหตุเเห่งชาติ ซึ่งเป็นหน่วยงานของรัฐบาลกลาง การปฏิบัติงานของเอฟบีไอเมื่อวันจันทร์ เป็นไปตามหมายค้น เพื่อหาเอกสารเพิ่มและมีการเปิดตู้นิรภัยของทรัมป์ด้วย